મુરબ્બી, બહુ મોટી વાત કરી દીધી, અને એકદમ મુદ્દાની. મતભેદ હોય, પણ મનભેદ ના હોય. અને તમને મેં શરૂઆતથી જ મારા વડીલ ગણ્યાં છે, એટલે તમારી એકેય વાતનું ખોટું લાગવાનો તો સવાલ જ નથી. ચર્ચાઓ કરવાથી જ જ્ઞાન વધે છે, અને તે હું સ્વિકારૂં છું. વધુમાં, ચર્ચા ફક્ત સુપાત્ર વ્યક્તિ જોડે જ થાય, કુપાત્ર સાથે કરેલી ચર્ચા થુંક ઉડાડ્યા બરાબર ગણાય, અને માટે જ મેં તમારી સાથે અત્યાર સુધી ચર્ચાઓ અને દલીલો કરી છે. બ્લેક લિસ્ટની કોમેન્ટ મેં ફક્ત મજાક પુરતી જ કરી હતી, જો તમારે તેમ કરવું હોત તો તમે ક્યારનાય કરી ચુક્યા હોત. મેં તમને કાંઈ ઓછા ઇરિટેટ નથી કર્યાં. અને મારી ઘણી કડવી કોમેન્ટ્સને પણ તમે જેમની તેમ જ એડિટ કર્યા વગર અપ્રુવ કરી છે, તે હું કેમે ભુલી શકું તેમ નથી. તમારી પાસેથી ચોક્કસ જાણવા મળ્યું છે, અને માટે જ તમારા લખાણ વાંચું છું. માફ કરજો મારી મજાક તમને ક્યાંક ઠેસ પહોંચાડી ગઈ હોય તો દિલગીર છું. હું પોતે ધાર્મિક વૃત્તિનો માણસ છું એટલે ધર્મનાં પક્ષમાં હંમેશા બોલવાનો, કેમકે તે મારી માન્યતા છે, પરંતુ હા, ધર્મને નામે ચાલતાં અધર્મને પારખતાં પણ આવડે છે, અને માટે જ તે બંને વચ્ચે ભેદ પારખીને ઘણી વખત તમારી સાથે ચર્ચામાં ઝંપલાવ્યું છે. કદાચ આગળ પણ આ બાબતે આપણે આમને-સામને આવતાં રહીશું. મારો ધર્મને જોવાનો દૃષ્ટિકોણ કાંઈક અલગ છે, તે વિષે ફરી ક્યારેક વિગતે ચર્ચા. પણ આપના કરતાં ઉંમરમાં ઘણો નાનો હોવાથી, ઉચ્છૃંખલ બાળક (જોકે મારે બે બાળકો છે, એટલે હું હવે બાળક ના ગણાઉં) ગણી નિભાવી લેજો..